หุ้นโซลปิดลบ 0.03% ตลาดจับตา GDP เกาหลีใต้
หุ้นโซลปิดลบ 0.03% ตลาดจับตา GDP เกาหลีใต้
1 มิ.ย. 2559

ดัชนีคอมโพสิตตลาดหุ้นเกาหลีใต้ปิดปรับตัวลงในวันนี้ ในขณะที่บรรยากาศการซื้อขายเป็นไปด้วยความระมัดระวัง ก่อนเกาหลีใต้จะเปิดเผยข้อมูลเศรษฐกิจที่สำคัญในสัปดาห์นี้ อาทิ ผลิตภัณฑ์มวลรวมภายในประเทศ (GDP) ไตรมาส 1/2559 สำหรับสกุลเงินวอนอ่อนค่าเมื่อเทียบดอลลาร์สหรัฐ
ดัชนีคอมโพสิตตลาดหุ้นเกาหลีใต้ (KOSPI) ปรับตัวลง 0.68 จุด หรือ -0.03% ปิดที่ 1,982.72 จุด โดยมีปริมาณการซื้อขายปานกลาง 496 ล้านหุ้น มูลค่า 5.31 ล้านล้านวอน (4.45 พันล้านดอลลาร์) โดยมีหุ้นบวกมากกว่าหุ้นลบในสัดส่วน 447 ต่อ 363
ทั้งนี้ หุ้นเนเวอร์ร่วง 4.58% หลังมีข่าวว่า ไลน์ คอร์ป ผู้ให้บริการแอพส่งข้อความในเครือเนเวอร์ วางแผนที่จะนำหุ้นเข้าจดทะเบียนซื้อขายในตลาดหุ้นโตเกียว ในเดือนก.ค.นี้